Pajūrio Šoramas

Pajūrio Šoramas (angl. Shoreham-by-Sea) arba tiesiog Šoramas – miestelis Jungtinėje Karalystėje, pietų Anglijoje, Vakarų Sasekse, tuoj į vakarus nuo Braitono. Įsikūręs Lamanšo pakrantėje, prie Eidero (Adur) upės (estuarijos) žiočių. Yra uostas, geležinkelio stotis, šalia – Braitono oro uostas, praeina greitkelis A27. Stovi Šv. Mikalojaus bažnyčia (X–XII a.), Hauros Šv. Marijos bažnyčia (XI a.), Šoramo fortas (1857 m.), rotušė. Turizmas. Istorija Šoramas – sena anglosaksų gyvenvietė, minima nuo 1073 m. XI a. normanai čia pastatė uostą. 1153 m. minimas al Idrisijaus kaip išplėtotas ir veiklus miestas. Galerija Šaltiniai